**Kúpna zmluva**

**Článok I.**

**Zmluvné strany**

1. Kupujúci

|  |  |
| --- | --- |
| **Obchodné meno:** | Trenčiansky samosprávny kraj |
| Sídlo: | K dolnej stanici 7282/20A , 911 01 Trenčín |
| Štatutárny zástupca: | Ing. Jaroslav Baška, predseda |
| Bankové spojenie: | Štátna pokladnica |
| IBAN: | SK75 8180 0000 0070 0059 4461 |
| IČO: | 36126624 |
| DIČ: | 2021613275 |
| Osoba oprávnená konať  vo veciach zmluvných: | Mgr. Tomáš Baláž |
| Tel.: | 032/6555 862 |
| e-mail: | tomas.balaz@tsk.sk |
| (ďalej len "kupujúci") |  |

* 1. Predávajúci

|  |  |
| --- | --- |
| **Obchodné meno:** |  |
| Sídlo: |  |
| Štatutárny zástupca: |  |
| Bankové spojenie: |  |
| IBAN: |  |
| IČO: |  |
| DIČ: |  |
| IČ DPH: |  |
| Reg. č. z Obchodného registra |  |
| Osoba oprávnená konať vo veciach technických: |  |
| Tel.: |  |
| e-mail: |  |
| (ďalej len "predávajúci") |  |

uzatvárajú podľa § 409 a nasl. zákona č. 513/1991 Zb. Obchodného zákonníka v platnom znení na základe výsledkov verejného obstarávania vyhláseného kupujúcim podľa zákona 343/2015 Z. z. o verejnom obstarávaní a o zmene a doplnení niektorých zákonov v platnom znení túto Kúpnu zmluvu (ďalej len „Zmluva“ ) za nasledovných podmienok.

**Článok II**

**Predmet zmluvy**

2.1 Predmetom tejto zmluvy je úprava dodacích, platobných, fakturačných a ďalších obchodných podmienok, za ktorých sa predávajúci zaväzuje dodať kupujúcemu tovar – **„..............................“** podľa špecifikácie uvedenej v Prílohe č. 1 tejto zmluvy.

2.2 Predávajúci sa zaväzuje tovar dodať kupujúcemu na miesto plnenia a previesť na neho vlastnícke právo k tovaru a kupujúci sa zaväzuje tento tovar od predávajúceho prevziať a zaplatiť zaň dohodnutú kúpnu cenu. Súčasťou dodávky tovaru sú aj služby spojené s jeho dopravou na miesto určenia.

2.3 Predávajúci prehlasuje a zodpovedá za to, že tovar je v jeho vlastníctve, je oprávnený ho predať a že tovar nie je zaťažený právom tretích osôb alebo inými právnymi povinnosťami.

**Článok III.**

**Miesto a čas plnenia**

3.1 Miestom plnenia je:

Úrad Trenčianskeho samosprávneho kraja, K dolnej stanici 7282/20A, 911 01 Trenčín

3.2 Predávajúci dodá predmet zmluvy podľa čl. II v lehote do 09.04.2020.

3.3 Predávajúci je povinný bezodkladne písomne informovať kupujúceho o vzniku akejkoľvek udalosti, ktorá má vplyv na plnenie zmluvy.

3.4 Záväzok bude splnený prevzatím tovaru kupujúcim, o čom bude medzi predávajúcim a kupujúcim spísaný odovzdávací a preberací protokol predložený predávajúcim a podpísaný oboma zmluvnými stranami. Súčasťou protokolu budú aj relevantné certifikáty.

**Článok IV.**

**Kúpna cena**

4.1 Kúpna cena v celom rozsahu podľa článku II. tejto zmluvy je v súlade so zákonom NR SR č. 18/1996 Z .z. o cenách v znení neskorších predpisov. Dohodnutá kúpna cena je konečná, zahŕňa všetky náklady, poplatky a clá v súvislosti s tovarom a je možné ju meniť len v prípade závažných nepredvídateľných okolností v súlade s príslušnými právnymi predpismi formou písomného dodatku k tejto zmluve.

|  |  |  |  |  |
| --- | --- | --- | --- | --- |
| **P.č** | **Tovar** | **Cena v EUR bez DPH** | **DPH** | **Cena v EUR s DPH** |
| 1 |  |  |  |  |
| **Spolu** | |  |  |  |

**Článok V.**

**Platobné podmienky**

5.1 Cena podľa čl. IV. bude fakturovaná po protokolárnom odovzdaní a prevzatí tovaru.

Splatnosť vystavenej faktúry je 30 dní odo dňa doručenia kupujúcemu. Úhrada predmetu plnenia bude realizovaná bezhotovostným spôsobom. Kupujúci sa zaväzuje poskytnúť všetku potrebnú súčinnosť tak, aby k úhrade predmetu plnenia došlo v deň riadneho a včasného odovzdania a prevzatia tovaru. Neoddeliteľnou súčasťou faktúry bude dodací list a preberací a odovzdávací protokol. Kupujúci neposkytuje preddavok ani zálohu.

5.2 Faktúra vystavená predávajúcim musí obsahovať všetky náležitosti daňového dokladu v súlade s platnou právnou úpravou SR. Faktúra bude doručená kupujúcemu v 3 (troch) originálnych vyhotoveniach.

V prípade, že daňový doklad nebude obsahovať tieto náležitosti, kupujúci má právo vrátiť ho na doplnenie a prepracovanie. V takomto prípade sa preruší lehota splatnosti a nová lehota splatnosti pre kupujúceho začne plynúť doručením dokladu kupujúcemu.

**Článok VI.**

**Povinnosti predávajúceho a kupujúceho**

6.1 Predávajúci je povinný dodať predmet plnenia v dohodnutom rozsahu, kvalite, v požadovaných technických parametroch, v bezchybnom stave, v dohodnutom termíne a cene. Súčasťou dodávky predmetu plnenia sú aj služby spojené s jeho dopravou na miesto plnenia, ktorých náklady sú zahrnuté v kúpnej cene.

6.2 Predávajúci sa zaväzuje súčasne s odovzdaním predmetu zmluvy odovzdať kupujúcemu aj všetky doklady, ktoré sa na predmet zmluvy vzťahujú, t. j. dokumentáciu k tovaru, certifikáty a pod.

6.3 Kupujúci je povinný protokolárne prevziať predmet plnenia a uhradiť predávajúcemu dohodnutú kúpnu cenu spôsobom a v termíne špecifikovanom v čl. V tejto zmluvy.

6.4 Kupujúci je povinný bez zbytočného odkladu informovať predávajúceho o vadách, ktoré sú zjavné v čase dodania tovaru, vyhotoviť záznam z uvedeného a odovzdať ho predávajúcemu.

**Článok VII.**

**Zodpovednosť za vady a záruky**

7.1 Predávajúci zodpovedá za to, že predmet zmluvy má v dobe prevzatia zmluvne dohodnuté vlastnosti, že zodpovedá technickým normám a predpisom SR, a že nemá chyby, ktoré by rušili, alebo znižovali hodnotu alebo schopnosť jeho používania k zvyčajným alebo v zmluve predpokladaným účelom.

7.2 Predávajúci zodpovedá za vady zo záruky predmetu zmluvy po dobu minimálne 24 mesiacov od protokolárneho prevzatia predmetu zmluvy kupujúcim.

7.3 Zjavné vady predmetu plnenia je kupujúci povinný reklamovať pri jeho preberaní. Kupujúci je oprávnený odmietnuť prevzatie zariadenia, ktoré nie je plne funkčné, je zjavne poškodené alebo je nekompletné. Dôvody odmietnutia je nutné uviesť v odovzdávacom a preberacom protokole.

7.4 V rámci záručnej doby je predávajúci povinný prípadné vady tovaru bezplatne odstrániť.

Všetky náklady súvisiace s odstránením vád počas záručnej doby znáša predávajúci.

7.5 Predávajúci sa zaväzuje začať s odstraňovaním prípadných vád predmetu zmluvy reklamovaných kupujúcim do 2 dní odo dňa obdržania reklamácie, ak nedôjde k obojstranne podpísanej dohode o inom termíne.

7.6 Záručná doba neplynie po dobu, po ktorú kupujúci nemohol užívať tovar pre jeho vady,

za ktoré zodpovedá predávajúci.

7.7 Kupujúci je povinný umožniť predávajúcemu prístup do priestorov, kde sa majú záručné

vady odstraňovať.

7.8 V prípade, že predávajúci nesplní svoju povinnosť odstrániť vady riadne a včas, je kupujúci oprávnený zabezpečiť odstránenie vady treťou osobou na náklady predávajúceho.

7.9 Predávajúci zodpovedá za vady, ktoré má predmet zmluvy v okamihu prevodu na kupujúceho a v rozsahu záručných podmienok za vady, ktoré sa na tovare vyskytnú v záručnej dobe. Ak nestanoví táto zmluva inak, riadi sa zodpovednosť predávajúceho za vady príslušnými ustanoveniami Obchodného zákonníka v platnom znení.

7.10 Ak predávajúci písomne oznámi kupujúcemu, že vadu nie je možné odstrániť, ale predmet plnenia je možné naďalej riadne užívať, je kupujúci ďalej oprávnený požadovať dodanie náhradného predmetu plnenia v rovnakej kvalite s rovnakými parametrami.

7.11 Ak predávajúci neodstráni vady predmetu zmluvy ani v primeranej lehote a vada je takého charakteru, že predmet plnenia nie je možné užívať, je kupujúci oprávnený požadovať dodanie náhradného predmetu plnenia v rovnakej kvalite s rovnakými parametrami.

**Článok VIII.**

**Zmluvné pokuty a sankcie**

8.1 V prípade, že predávajúci nedodá predmet zmluvy v dohodnutom termíne a na dohodnutom mieste v zmysle tejto zmluvy, kupujúci má právo na zmluvnú pokutu vo výške 0,2 % z celkovej ceny nedodaného predmetu plnenia za každý deň omeškania. V prípade omeškania s dodaním predmetu zmluvy v dohodnutom termíne a na dohodnutom mieste v zmysle tejto zmluvy o viac ako 10 dní, kupujúci má právo na zmluvnú pokutu vo výške 10 % z celkovej ceny nedodaného predmetu plnenia.

8.2 V prípade, že je kupujúci v omeškaní s úhradou faktúry, predávajúci má právo na úroky z omeškania vo výške 0,2 % z celkovej ceny dodaného predmetu plnenia.

8.3 Právo na náhradu škody nie je vznikom alebo uplatnením nároku na zmluvnú pokuty podľa tohto článku dotknuté. Predávajúci sa zaväzuje uhradiť kupujúcemu prípadnú škodu, ako aj akékoľvek sankcie uložené kupujúcemu zo strany poskytovateľa finančných prostriedkov, ak škoda vznikne v súvislosti s jeho činnosťou resp. nečinnosťou v rámci plnenia tejto zmluvy, resp. jej neplnenia.

8.4 Zaplatenie zmluvnej pokuty nezbavuje predávajúceho povinnosti dodať tovar podľa tejto zmluvy.

**Článok IX.**

**Náhrada škody, právne vzťahy a dôsledky neplnenia zmluvy, vyššia moc**

9.1 Každá zo zmluvných strán má nárok na náhradu škody, vzniknutej v dôsledku porušenia záväzku druhou zmluvnou stranou, a to v zmysle § 373 a nasl. Obchodného zákonníka v platnom znení. Jej výška bude vzájomne prerokovaná.

9.2 V prípade výskytu vyššej moci (živelné pohromy, zemetrasenie, vojna) nie je neplnenie predmetu zmluvy sankcionované a po dobu trvania vyššej moci neplynie plnenie predmetu zmluvy, pokiaľ sa výskyt vyššej moci prejavil až po nadobudnutí účinnosti tejto zmluvy.

**Článok X.**

**Odstúpenie od zmluvy**

10.1 Od zmluvy možno odstúpiť v prípadoch, ktoré stanovuje Zmluva a § 344 a nasl. Obchodného zákonníka v platnom znení.

10.2 Kupujúci si vyhradzuje právo odstúpiť od zmluvy v prípade, že poskytovateľ príspevku

neschváli predmetné verejné obstarávanie.

10.3 Odstúpenie od zmluvy musí byť druhej zmluvnej strane doručené písomne.

10.4 Kupujúci je oprávnený odstúpiť od zmluvy v prípade podstatného porušenia Zmluvy zo strany predávajúceho, za čo sa považujú najmä tieto skutočnosti:

* predávajúci nedodá predmet zmluvy v zmluvne stanovenom termíne a bez vážneho dôvodu;
* ak kúpna cena bude fakturovaná v rozpore s cenou dohodnutou v tejto zmluve;
* predávajúci dodá kupujúcemu predmet zmluvy iných parametrov, ako dohodnuté v tejto zmluve.

**Článok XI.**

**Spoločné a záverečné ustanovenia**

11.1 Táto zmluva sa riadi právnym poriadkom Slovenskej republiky. Práva a povinnosti zmluvných strán vyplývajúcich z tejto zmluvy sa riadia ustanoveniami tejto zmluvy. Práva a povinnosti zmluvných strán touto zmluvou neupravené sa riadia ustanoveniami Obchodného zákonníka a podporne ustanoveniami Občianskeho zákonníka v znení ich zmien a doplnkov.

11.2 Všetky spory, vyplývajúce z plnenia tejto zmluvy, budú zmluvné strany riešiť predovšetkým dohodou a vzájomným rokovaním.  V prípade, ak k  dohode nedôjde, bude spor predložený k rozhodnutiu slovenského súdu v zmysle príslušných ustanovení Občianskeho súdneho poriadku.

11.3 Táto zmluva sa vyhotovuje v štyroch rovnopisoch, z ktorých kupujúci obdrží dve vyhotovenia a predávajúci dve vyhotovenia.

11.4 Zmluva podlieha zverejneniu v zmysle zákona č. 211/2000 Z. z. o slobodnom prístupe k informáciám v platnom znení.

11.5 Zmluva nadobudne platnosť dňom podpisu oboma zmluvnými stranami a účinnosť nasledujúcim dňom po zverejnení na webovom sídle kupujúceho.

11.6 Akékoľvek zmeny tejto zmluvy je možné robiť výhradne len formou písomného a očíslovaného dodatku podpísaného oboma zmluvnými stranami. Kupujúci si vyhradzuje právo dodatky k tejto zmluve viažuce sa na cenu tovaru podľa tejto zmluvy neakceptovať.

11.7 Predávajúci nie je oprávnený postúpiť pohľadávky zo Zmluvy v zmysle § 524 a nasl. zákona č. 40/1964 Zb. Občiansky zákonník v znení neskorších predpisov (ďalej len ,,Občiansky zákonník“) bez predchádzajúceho súhlasu Kupujúceho (TSK). Právny úkon, ktorým budú postúpené pohľadávky Predávajúceho v rozpore s dohodou TSK podľa predchádzajúcej vety, bude v zmysle § 39 Občianskeho zákonníka neplatný. Súhlas TSK je zároveň platný len za podmienky, že bol na takýto úkon udelený predchádzajúci písomný súhlas predsedu TSK.

11.8 Zmluvné strany vyhlasujú, že si Zmluvu prečítali, Zmluvu uzavreli slobodne, vážne určito a zrozumiteľne.

Súčasťou tejto Zmluvy je:

* príloha č. 1 Nacenená špecifikácia predmetu zmluvy

V Trenčíne, dňa ................... V................................. , dňa ..............

............................................. .............................................

Za kupujúceho Za predávajúceho